## **Talentian koulutustukea myönnetään**

## Pitkäaikaisiin ammatillisiin jatko- ja täydennyskoulutuksiin, joita ovat esim. työnohjaajakoulutus ja terapiakoulutukset,

## Yliopistojen ja ammattikorkeakoulujen erikoistumiskoulutuksiin,

## Lyhytkestoisempiin ammatillisiin koulutuksiin ja koulutustilaisuuksiin, joita ovat mm. ammattiin liittyvät seminaarit/kongressit/koulutustilaisuudet, tai järjestöllisiin tilaisuuksiin,

## Yliopistollisiin perusopintoihin avoimessa korkeakoulussa, vastaavassa koulutuksia järjestävässä organisaatiossa tai verkossa. Aineopintoja ja syventäviä opintoja ei tueta.

## **Koulutustukea ei myönnetä**

## perustutkintoon kuuluvien harjoittelujen aiheuttamiin kustannuksiin,

## ammattihenkilölain mukaisiin rekisteröitymismaksuihin,

## ei-ammatillisiin kursseihin,

## toista perustutkintoa suorittaville. Tällaisia henkilöitä ovat esim.

## henkilöt, joilla on alan opistotasoinen tai ammattikorkeakoulutasoinen tutkinto ja jotka suorittavat sosionomi (amk) -tutkintoa tai sosionomi (ylempi amk) -tutkintoa

## sosiaalihuoltaja-tutkinnon suorittaneet, jotka opiskelevat yhteiskuntatieteiden/valtiotieteiden maisteriksi,

## henkilöt, joilla on alan vähintään opistotasoinen koulutus ja jotka ovat hakeutuneet sosiaalityön maisterikoulutusopintoihin (mm. Lappeenrannassa järjestettävä Kuopion yliopiston alainen koulutus).

## kahtena edeltävänä vuonna koulutustukea saaneille,

## koulutukseen, joka on jo päättynyt,

## samaan koulutukseen myönnetään tukea vain kerran.

## Lisäksi Talentian hallitus on päättänyt, että tukea ei myönnetä lisensiaattikoulutukseen tai tohtorikoulutuksiin, koska näistä koulutuksista ei tarvitse maksaa lukukausi- tms. osanottomaksuja.

## Hakemuksia käsiteltäessä otetaan myönteisenä asiana huomioon hakijan järjestöllinen ja ammatillinen aktiivisuus, jotka eivät kuitenkaan ole ehdottomia edellytyksiä tuen myöntämiselle. Myös hakijan työmarkkina-aseman parantuminen otetaan huomioon.

## **Kuka voi hakea?**

## Koulutustukea pitkäaikaisiin ammatillisiin jatko- ja täydennyskoulutuksiin voi hakea liiton yksittäinen jäsen. Koulutustukea lyhytkestoisempiin ammatillisiin koulutuksiin tai järjestöllisiin tilaisuuksiin voi hakea liiton yksittäinen jäsen tai jäsenten muodostama ryhmä.

## Lomakkeessa kysytään aktiivisuudestasi ammatillisissa kysymyksissä ja ay-toiminnassa. Tarkkoja päivämääriä ja vuosilukuja ei tarvitse muistaa: riittää, jos kerrot esim. olleesi 2000-luvulla kaksi vuotta yhdistyksesi hallituksen tai työryhmän jäsen.

## **Hakemuksen liitteet**

## Liitä hakemukseen koulutusta koskeva opinto-ohjelma tai seminaarin/kongressin ohjelma, jos sellaiset ovat saatavilla.

## Huomaa, että voit hakea koulutukseen, johon sinua ei vielä ole hyväksytty – koulutuksen toteutuminen kohdallasi tarkistetaan sen jälkeen, kun koulutustukipäätös on tehty.

## **Hakuaika**

## Koulutustukea voi hakea kautta vuoden. Koulutustuet myöntää liiton hallitus, joka käsittelee hakemukset kaksi kertaa vuodessa päivämäärien 31.3. ja 30.9. jälkeen.

##